Amour

Amour er en fransk-tysk-østerriksk dramafilm fra 2012 skrevet og regissert av Michael Haneke.

Hovedrollene spilles av Jean-Louis Trintignant, Emmanuelle Riva og Isabelle Huppert. Filmen er en fransk, tysk og østerriksk samproduksjon. Den hadde premiere 20. mai 2012 under Filmfestivalen i Cannes  og hvor den ble belønnet med Gullpalmen.«Michael Hanekes «Amour» vant Gullpalmen», Aftenposten 27. mai 2012, besøkt 28. mai 2012

Filmen handler om et eldre ektepar, Georges og Anne, som er pensjonerte musikklærere, mens datteren Eva bor i utlandet. En dag blir Anne utsatt for et hjerneslag som gjør henne lam i halve kroppen.

Filmen ble tildelt Oscar for beste fremmedspråklige film.

 Handlingsreferat 
Etter at en rekke beboere i en bygård i Paris klager på grunn av en merkelig lukt som kommer fra en av leilighetene, bryter en brigade av brannmenn og politi ned døren hvor de oppdager liket av Anne (spilt av Emmanuelle Riva) som ligger på en seng, pyntet med blomster. Flere måneder før denne åpningsscenen deltar Anne og ektemannen Georges (spilt av Jean-Louis Trintignant) begge pensjonerte piano-lærere i åtti-årene, på en forestilling gjennomført av en av Annes tidligere studenter, Alexandre. Når de vender hjem oppdager de at noen, uten hell, har forsøkt å bryte seg inn i leiligheten deres. Neste morgen, når ekteparet spiser frokost, får Anne lydløst et hjerneslag. Hun blir sittende i en katatonisk tilstand, og reagerer ikke når Georges snakker til henne. Hun kommer seg, i det Georges er i ferd med å skaffe hjelp. Men Anne aner ikke at hjerneslaget fant sted. Georges klarer ikke å overtale henne til å skaffe lege-hjelp, før Anne oppdager at hun ikke er i stand til å skjenke seg en drink.

Anne gjennomgår en operasjon på en blokkert pulsåre i halsen, men operasjonen går galt. Dette gjør at Anne blir varig lam på høyre side av kroppen, og må sitte i rullestol. Hun får Georges til å love å aldri sende henne tilbake til sykehuset, eller til et sykehjem. Georges blir Annes pliktoppfyllende, men litt irriterte, hjelper. En dag forteller Anne, tilsynelatende etter å ha forsøkt å begå selvmord ved å falle fra et vindu, til Georges at hun ikke lenger ønske å leve. Alexandre, hennes tidligere student hvis forestilling de deltok på tidligere, kommer innom. Anne kler seg ut, og fører en livlig samtale under besøket, noe som gir Georges håp om at den medisinske tilstanden hennes bare var midlertidig. Men Anne får snart et annet hjerneslag som etterlater henne dement, og ute av stand til å snakke.

Georges fortsetter å passe på Anne, til tross for all belastningen dette legger på ham. Georges begynner å ansette en privat sykepleier tre dager i uken. Datteren deres, Eva (spilt av Isabelle Huppert) ønsker at moren hennes skal havne i et omsorgshjem, men Georges sier at han aldri kommer til å bryte løftet han ga Anne. Georges ansetter en annen sykepleier. Men han gir henne sparken kort tid senere, etter at han oppdager hvordan hun mishandler Anne. En dag sitter Georges ved siden av Annes seng og forteller henne en historie fra barndommen, som ser ut til å berolige henne. Men når Georges er ferdig med historien, plukker han opp en pute og kveler henne.

 Rolleliste (utvalg) 

 Jean-Louis Trintignant som Georges
 Emmanuelle Riva som Anne
 Isabelle Huppert som Eva
 Alexandre Tharaud som Alexandre
 William Shimell som Geoff
 Ramón Agirre som portnerskens ektemann
 Rita Blanco som portnerske
 Carole Franck som sykepleier
 Dinara Droukarova som sykepleier
 Laurent Capelluto som politimann
 Jean-Michel Monroc som politimann
 Suzanne Schmidt som nabo
 Walid Afkir som ambulansepersonell
 Damien Jouillerot som ambulansepersonell

 Referanser 

 Eksterne lenker 



Kategori:Filmer fra 2012
Kategori:Franske romantiske dramafilmer
Kategori:Tyske romantiske dramafilmer
Kategori:Østerrikske dramafilmer
Kategori:Østerrikske romantiske filmer
Kategori:Gullpalmen-vinnere
Kategori:Filmer regissert av Michael Haneke
Kategori:Oscar-vinnere (fremmedspråklige film)
Kategori:Bodilprisen for beste ikke-amerikanske film
Kategori:Robertprisen for årets ikke-engelskspråklige film
Kategori:Guldbaggen for beste utenlandske film
Kategori:Filmer lagt til Paris
Kategori:Franskspråklige filmer